recursal/SuperWikiNEXT-32B huggingface dataset:
அறுவடை நிலா அல்லது குருதி நிலா
**அறுவடை நிலா** அல்லது **குருதி நிலா**, பண்டையக் காலத்தில் இந்த முழு நிலா வெளிச்சத்தை நம்பியே விவசாயிகள் அறுவடையைத் தொடங்கினார்கள் என்பதால், இந்த முழு சந்திரனை அறுவடை நிலா என்றனர். செப்டம்பர் 2015 இறுதியில் பவுர்ணமி அன்று சந்திரன் பூமிக்கு அருகே மிக வெளிச்சத்துடன் தோன்றியது. சாதாரண நிலாவை விட அறுவடை நிலா 30% கூடுதல் வெளிச்சம் கொண்டிருக்கும். 27 செப்டம்பர் 2015 அன்று பவுர்ணமியாகும். அதே நேரத்தில் சந்திர கிரகணமும் ஏற்பட்டது. பூமிக்கு அருகே தெரியும் முழு நிலவு கிரகணத்துக்குட்படுவதால் அது குருதி நிறத்தில் சிவப்பாக தோன்றும். அதையே **இரத்த நிலா** என்பர். 

இரத்த நிலா காட்சி 27 செப்டம்பர் 2015 இரவு தோன்றியது. இதனை அமெரிக்கா, ஆப்பிரிக்கா மற்றும் ஐரோப்பிய கண்டஙகளில் சாதாரணமாகப் பார்க்க முடிந்தது. இந்தியா, இலங்கை, சிங்கப்பூர், மலேசியா போன்ற நாட்டவர்கள், இந்திய நேரப்படி திங்கட் கிழமை அதிகாலை 5.40 மணி முதல் சூரியன் உதிக்கும்வரை இந்த நிகழ்வை நாசா இணையதளம் மூலம் காண முடிந்தது.

மேற்கொள்கள்
-----------

1. ↑  Neata, Emil. "The Hunter's Moon". *Night Sky Info*. 29 December 2008 அன்று பார்க்கப்பட்டது.
2. ↑  Seidelmann, P. Kenneth (2005). "Phases of the Moon". *Explanatory Supplement to the Astronomical Almanac*. University Science Books. பக். 478. பன்னாட்டுத் தரப்புத்தக எண்:0-935702-68-7. "They are the times when the excess of the Moon's apparent geocentric ecliptic longitude λM over the Sun's apparent geocentric ecliptic longitude is 0, 90, 180, or 270 ..."

வெளி இணைப்புகள்
---------------

* Full moon dates and resources
* Moon phase calculator
* Is the Moon Full?
* Full Moon and New Moon calendar
ஆமூ தாரியா மற்றும் சிர் தாரியா ஆறுகளுக்கு இடையே அமைந்த கிசில்கும் பாலைவனம்

  

**கிசில்கும் பாலைவனம்** (**Kyzylkum Desert**) (உசுபேகியம்: Qizilqum/Қизилқум, قىزىلقۇم; காசாக்கு மொழி: Қызылқұм/Qızılqum, قىزىلقۇم, Russian Кызылкум), 115,000 சதுர மைல் (300,000 சதுர கிமீ) பரப்பளவு கொண்டது. உலகப் பாலைவனங்களில், பரப்பளவில் 16வது இடத்தில் உள்ளது. துருக்கி மொழியில் *கிசில்கும்* என்பதற்கு *செம்மணல்* எனப்பொருளாகும்.

அமைவிடம்
--------

நடு ஆசியாவின் ஆமூ தாரியா ஆற்றுக்கும், சிர் தாரியா ஆற்றுக்கும் இடையே, ஏரல் கடலுக்கு தென்கிழக்கே, வரலாற்றுப் புகழ் மிக்க சோக்தியானா பிரதேசத்தில் கிசில்கும் பாலவனம் அமைந்துள்ளது.  தற்போது சோக்தியானா பிரதேசத்தின் கிசில்கும் பாலவனம், கசக்ஸ்தான் மற்றும் உஸ்பெகிஸ்தான் ஆகிய நாடுகளில் பரவியுள்ளது. கிசில்கும் பாலைவனம் 2,98,000 சதுர கிலோ மீட்டர் பரப்பளவு கொண்ட செம்மணல் பாலவனம் ஆகும்.

புவியியல்
---------

கிசில்கும் பால்வனம், கடல் மட்டத்திலிருந்து 300 மீட்டர் உயரத்தில் அமைந்த நிலப்பகுதியில் 3,025 அடி (922 மீ) உயரம் கொண்ட மலைப்பகுதிகளும், பள்ளத்தாக்குகளும், மணல் மேடுகளும் கொண்டுள்ளது. வடக்கில் சிர் தாரியா ஆறும், தெற்கில் ஆமூ தாரியா ஆறுகள் பாயும் இடைப்பட்ட பகுதியில் அமைந்த இப்பாலைவனத்தில் சில பாலைவனச் சோலைகளும் உள்ளது. கிசில்கும் பாலைவனத்தில் பாயும் ஆமூ தாரியா ஆற்றுப் பகுதிகளிலும், பாலைவனச் சோலைப் பகுதிகளிலும் வேளாண்மை செய்யப்படுகிறது.

தட்பவெப்பம்
-----------

கோடைக்காலத்தில் (மே நடு முதல் செப்டம்பர் நடு வரை) இப்பாலைவனத்தின் அதிகபட்ச வெப்ப நிலை சூலை, 1983ல் 52 °C (126 °F) ஆக பதிவாகியுள்ளது. ஆண்டு சராசரி மழைப்பொழிவு 100 முதல் 200 மிமீ ஆகும்

விலங்கினங்கள்
-------------

கிசில்கும் பாலைவனத்தில் ருசிய ஆமைகள், 1.6 m (5.2 அடி) நீள உடும்புகள், சைகா மான்கள் காணப்படுகிறது.

பொருளாதாரம்
-----------

உள்ளூர் மக்கள் கிசில்கும் பாலவனப் பகுதியின் மேய்ச்சல் நிலங்களில் ஆடுகள், குதிரைகள், பாக்திரியன் ஒட்டகங்கள் மற்றும் ஒற்றைத்திமில் ஒட்டகங்கள் போன்ற கால்நடைகளை மேய்த்து, வளர்த்து வருகின்றனர். 

கிசில்கும் பாலைவனம் தங்கம், யுரேனியம், செப்பு, அலுமினியம், வெள்ளி கனிமங்களும், இயற்கை எரிவாயு மற்றும் எரி எண்ணெய் வளங்கள் கொண்டது. எனவே இங்கு சுரங்கத் தொழில்கள் மற்றும் கனிமங்களை உருக்கும் தொழில்கள் அதிகம் உள்ளது.

படக்காட்சிகள்
-------------

* மணல் மேடுகளைக் கொண்ட கிசில்கும் பாலைவனம்மணல் மேடுகளைக் கொண்ட கிசில்கும் பாலைவனம்
* கால்நடைகளின் மேய்ச்சல் நிலமாக கொண்ட கிசில்கும் பாலைவனம்கால்நடைகளின் மேய்ச்சல் நிலமாக கொண்ட கிசில்கும் பாலைவனம்

இதனையும் காண்க
--------------

* சோக்தியானா
* அன்ட்ரோனோவோ பண்பாடு

மேற்கோள்கள்
-----------

1. ↑  Kyzylkum Desert
2. ↑  Mapping Mongolia: Situating Mongolia in the World from Geologic Time to the Present, Paula L.W. Sabloff, P.62

வெளி இணைப்புகள்
---------------

* பொதுவகத்தில் கிசில்கும் பாலைவனம் தொடர்பாக ஊடகக் கோப்புகள் உள்ளன.
* Slideshow: Across Central Asia’s Empty Core – Walking the caravan routes of the Kyzyl Kum desert
**விண்டோஸ் கோப்பு உலவி** (ஆங்கிலம்: *Windows Explorer*) என்பது விண்டோஸ் 95இலிருந்து அமைக்கப்பட்ட மைக்ரோசாப்ட் விண்டோசு இயங்குதளங்களில் உள்ளடக்கப்பட்டு வரும் கோப்பு முகாமை முறைமையின் வரைவியல் முகமாகும். விண்டோசுத் துருவி இன்றியும் கணினியைக் கட்டுப்படுத்த முடியும் (உதாரணமாக, கட்டளை செயலழைப்பு மென்பொருளின் மூலம் கணினியைக் கட்டுப்படுத்த முடியும்.). விண்டோஸ் துருவி தனி வட்டு சியில் (அல்லது கணினியில் விண்டோசு நிறுவப்பட்டிருக்கும் செலுத்தியில்) *Windows* என்ற கோப்புறையினுள் காணப்படும்.

திறக்கும் விதம்
---------------

முகப்புத் திரையில் உள்ள கணினிப் படவுரு மீது இரு தடவைகள் சொடுக்குவதன் மூலம் அல்லது விசைப்பலகையின் விண்டோஸ் சாவியையும் பேரெழுத்து இயையும் ஒரே சமயத்தில் அழுத்துவதன் மூலம் அல்லது *இயக்கு...* கட்டளையில் *explorer.exe* என்று தட்டச்சிட்டு இயக்குவதன் மூலம் அல்லது தொடக்க மெனுவில் என் கணினி என்பதைச் சொடுக்குவதன் மூலம் அல்லது துவங்கு மெனுவில் அனைத்து நிரல்கள் என்ற தெரிவினுள் சென்று, துணைக்கருவிகள் என்ற தெரிவிலுள்ள *Windows Explorer* என்பதைச் சொடுக்குவதன் மூலம் விண்டோஸ் துருவியைத் திறக்க முடியும்.

கருவிப் பட்டைகள்
----------------

விண்டோசு எக்சு. பி. இயங்குதளத்தில் விண்டோஸ் துருவி மென்பொருளில் மூன்று கருவிப் பட்டைகள் காணப்படும். அவையாவன:-

* நிலையான பொத்தான்கள்
* முகவரிப் பட்டி
* இணைப்புகள்

### நிலையான பொத்தான்கள்

நிலையான பொத்தான்கள் கருவிப் பட்டையில் பின்னால், முன்னால், மேலே, தேடல், கோப்புறைகள், காட்சிகள் போன்ற பொத்தான்கள் காணப்படும். இதில் உள்ள கருவிகளை மாற்றுவதற்கு, காட்சி என்பதைச் சொடுக்க வரும் பட்டியில் கருவிப்பட்டிகள் என்ற தெரிவினுள் சென்று *விருப்பமாக்கல்...* என்பதில் சொடுக்கி மாற்றங்களை மேற்கொள்ள வேண்டும்.

### முகவரிப் பட்டி

முகவரிப் பட்டியின் மூலம் கணினியில் உள்ள கோப்புறைகளுக்குள் பிரவேசிக்க முடியும். அதே போல, முகவரிப் பட்டியில் வலைக் கடப்பிடங்களின் உரலிகளைத் தட்டச்சுச் செய்து வலைக் கடப்பிடங்களைப் பார்வையிட முடியும். இந்தப் பட்டியைக் கட்டளைக் கோடாகவும் கட்டளை விழிப்பூட்டு மென்பொருளுக்கு மாற்றாகவும் பயன்படுத்தலாம்.

### இணைப்புகள்

இக்கருவிப் பட்டையில் பயனர் அடிக்கடி செல்லும் வலைப் பக்கங்களின் உரலிகளைச் சேமித்து அவற்றுக்குச் சுலபமாகச் செல்ல முடியும்.

மேற்கோள்கள்
-----------

1. ↑  விண்டோசு 95-ஓர் அறிமுகம் (ஆங்கில மொழியில்)
2. ↑  *explorer.exe* என்றால் என்ன? *explorer.exe* உளவு நிரல் அல்லது ஒரு நச்சு நிரலா (ஆங்கில மொழியில்)?
3. ↑  விண்டோஸ் துருவியை எப்படித் திறப்பது (ஆங்கில மொழியில்)
4. ↑  ["ஆசிரியர் அறிவுரைப்பு வழிகாட்டி (ஆங்கில மொழியில்)" (PDF). 2012-01-31 அன்று மூலம் (PDF) பரணிடப்பட்டது. 2012-02-21 அன்று பார்க்கப்பட்டது. ஆசிரியர் அறிவுரைப்பு வழிகாட்டி (ஆங்கில மொழியில்)]
5. ↑  [ பணிசெயல் முறைமை (தமிழில்)]
[*தொடர்பிழந்த இணைப்பு*]
6. ↑  கருவிப்பட்டைகள் (ஆங்கில மொழியில்)
7. ↑  ["நியமக் கருவிப் பட்டை (ஆங்கில மொழியில்)". 2012-06-29 அன்று மூலம் பரணிடப்பட்டது. 2012-02-21 அன்று பார்க்கப்பட்டது. நியமக் கருவிப் பட்டை (ஆங்கில மொழியில்)]
8. ↑  ["விண்டோசு விஸ்டா (ஆங்கில மொழியில்)". 2012-01-08 அன்று மூலம் பரணிடப்பட்டது. 2012-02-21 அன்று பார்க்கப்பட்டது. விண்டோசு விஸ்டா (ஆங்கில மொழியில்)]
9. ↑  விண்டோஸ் துருவி முகவரிப் பட்டி (ஆங்கில மொழியில்)
10. ↑  இன்டர்நெட் எக்ஸ்புளோரரில் எப்படி இணைப்புகள் கருவிப்பட்டையை விருப்பமாக்குவது (ஆங்கில மொழியில்)
**விண்டோசு 7** (*Windows 7*) எனப்படுவது விஸ்டாவிற்கு அடுத்ததாக மைக்ரோசாப்ட் நிறுவனம் வெளியிட்ட புதிய இயக்கு தளம் ஆகும். இது இதற்கு முன்பாக *பிளாக்கோம்பு* (*Blackcomb*) எனவும் *வியன்னா* (*Vienna*) எனவும் இது குறிப்பிடப்பட்டது. இது அக்டோபர் 22, 2009 அன்று மக்களின் பாவனைக்கு வந்தது.

வரலாறு
------

விண்டோசு 7 இன் வரலாற்றுப் பாதையில் பல்வேறு மைல்கல்கள் இருக்கும் என எதிர்பார்க்கப் படுகின்றது.

### மைல்கல் 1

மைல்கல் 1 இல், விண்டோசின் மின்வின் *கருனி* (kernel, கெர்னெல்) கொண்டு உருவாக்க பட்ட விஸ்டா ஆகும். வெளிப்படையாக எந்த ஒரு வேறுபாடும் தெரியவிட்டாலும், மின்வின்கருனி கொண்டு உருவாக்கபட்டதால் மிகவும் எளிய பொருத்துமைகள் கொண்டதாக ("modular" ஆக) இருக்கும் என எதிர்பார்க்கபடுகிறது.

வெளிவர இருக்கும் நாள்
---------------------

2010 இல் வெளிவரும் என்று எதிர்பார்க்க பட்டாலும் பில் கேட்ஸ் ஒரு ஊடகவியலாளர் மாநாட்டில் அடுத்த ஆண்டு வெளிவரலாம் என தெரிவித்தார். எனினும் அவர் திருந்திய வடிவத்தைப் பற்றி (beta version ஐ பற்றி) கூறுகிறார் என மைக்ரோசாப்ட் கூறியது.

சிறப்புகள்
----------

### மின்வின்

மின்வின் எனப்படும் கருனி (கெர்னல்) கொண்டு உருவாக்கபடும் என எதிர்பார்க்கப்படுகிறது. இதை மைல்கல் ஒன்றில் பார்த்ததால் இப்படி கூறுகிறார்கள்.

### உள்ளீடு

ஐஃபோன் போன்று தொடுவிசை (டச்) வசதி கொண்டு இயங்கும் என எதிர்பார்க்கப்படுகிறது. பேச்சுணர் திறனும் (Speech Recognition) கையெழுத்துணர் திறனும் போன்று நிறைய செய்ய இருப்பதாக மைக்ரோசாப்டின் பில் கேட்ஸ் கூறி இருக்கிறார்.

**மைக்ரோசோஃப்ட் விண்டோஸின் வரலாறு**| **எம்எஸ்-டொஸ்–சார்ந்தது**: 1.0 | 2.0 | 3.0 | 3.1x | 95 | 98 | மீ |
| **என்டி-சார்ந்தது**: என்டி 3.1 | என்டி 3.5 | என்டி 3.51 | என்டி 4.0 | 2000 | எக்ஸ்பி | சேவர் 2003 | விஸ்ஃடா | ஹோம் சேவர் |
| **சிஈ-சார்ந்தது**: சிஈ 3.0 | செல்லிடம் | சிஈ 5.0 |
| **வரவிருப்பவை**: 2008 மற்றும் 7 |
| **வெளியிடப்படாதவை**: நெப்ட்யூன் |  ஒடிஸ்ஸி | நேஷ்வில் | கய்ரோ |

ஊடகங்கள்
--------


1. ↑
முக்கிய குடியிருப்புவார்ப்புரு:SHORTDESC:முக்கிய குடியிருப்பு
**ஆளுநர் மாளிகை, தில்லி** (*Raj Niwas, Delhi*) என்பது தில்லியின் துணைநிலை ஆளுநர், தில்லியின் மாநிலத் தலைவர் மற்றும் தில்லியின் தேசிய தலைநகர பிரதேசஅரசாங்கத்தின் அதிகாரப்பூர்வ இல்லமாகும். 

இந்த ஆளுநர் மாளிகை மார்க் சிவில் லைன்சு என்ற பகுதியில் அமைந்துள்ளது. 2022 ஆம் ஆண்டு மே மாதம் 23 ஆம் தேதி முதல் தில்லியின் தற்போதைய துணை நிலை ஆளுநர் வினை குமார் சக்சேனா ஆவார்.

1911 ஆம் ஆண்டில், தில்லி தேசிய தலைநகர பிரதேசமாக மாறியபோது, இம்மாளிகை டெல்லியின் தலைமை ஆணையரின் இல்லமாக இருந்தது.

வரலாறு
------

ஆளுநர் மாளிகை அமைந்துள்ள பகுதி தில்லியின் நிர்வாக வரலாற்றில் 175 ஆண்டுகளுக்கும் மேலாக முக்கியப் பங்காற்றி வருகிறது. 17 ஆம் நூற்றாண்டின் பழைய தில்லி நகரின் வடக்கே, குத்சியா பாக் என்று அழைக்கப்படும் முகலாய தோட்டத்தை ஒட்டி அமைந்துள்ளது. 1803 ஆம் ஆண்டில் பிரித்தானிய கிழக்கிந்திய நிறுவனம் தில்லியில் தங்கள் நிர்வாகக் கட்டுப்பாட்டை நிறுவிய பிறகு, மெதுவாக சில பெரிய பிரிட்டிசு வீடுகள் இங்கு வந்தன.

1844 ஆம் ஆண்டு லுட்லோ கோட்டை தில்லியின் அப்போதைய மிக உயர்ந்த அதிகாரியான இந்தியத் தலைமை ஆளுநரின் ஆணையர் மற்றும் முகவர் இல்லமாக மாறியது.

1857 ஆம் ஆண்டு கிளர்ச்சிக்குப் பிறகு பல தசாப்தங்களில், இந்த பகுதியில் அதிகமான பங்களாக்கள் கட்டப்பட்டன. இது சிவில் லைன்களை உருவாக்க வழிவகுத்தது. இந்த சாலை லுட்லோ கோட்டை சாலை என்று அழைக்கப்பட்டது. லுட்லோ கோட்டை 19 ஆம் நூற்றாண்டின் பிற்பகுதியில் தில்லி கிளப்பால் ஆக்கிரமிக்கப்பட்டது. பின்னர் ஒரு பள்ளியால் ஆக்கிரமிக்கப்பட்டது. தில்லியின் தலைமை ஆணையர் ஒரு சிறிய பங்களாவுக்கு சென்றார்.

மேற்கோள்கள்
-----------

1. ↑  "The Raj Niwas | The Lieutenant Governor". *lg.delhi.gov.in*. 2022-09-26 அன்று பார்க்கப்பட்டது.
2. ↑  "About Our Honorable Lieutenant Governor". Delhi Govt Portal. 7 October 2013 அன்று பார்க்கப்பட்டது.

புற இணைப்புகள்
--------------

* டெல்லியின் லெப்டினன்ட் கவர்னர், அதிகாரப்பூர்வ இணையதளம்
|  |
| --- |
| பகுதி அரசியல் வரிசையில் |
| அரசாங்க நிர்வாகிகள் |
| தேசியத் தலைவர் |
| 
* அரசன்
* குடியரசுத் தலைவர்
* தேசிய மன்றத் தலைவர்

 |
| அரசாங்கம் |
| * **அரசாங்கத் தலைவர்** 
	+ அதிபர்
	+ தலைமை நிர்வாகி
	+ முதலமைச்சர்
	+ முதல் மந்திரி
	+ Premier
	+ பிரதம மந்திரி
	+ மந்திரிகள் மன்றத் தலைவர்
 |
| * **மந்திரி சபை**ஒட்டுமொத்த அவைப் பொறுப்பு
 |
| * **அமைச்சர் அவை** 
	+ அமைச்சர்
	+ தேசியச் செயலாளர்
 |
| * **பிறர்** 
	+ ஆளுநர்
	+ மேயர்
 |
| Systems |
| * நாடாளுமன்றம் (Westminster)
* Presidential (குடியரசு)
* Semi-presidential (cohabitational)
 |
| 
பட்டியல்கள் |
| * தேசியத் தலைவர்கள்
* தேசிய அரசாங்கங்கள்
* Heads of State and Government
 |
| Politics portal |
| * பா
* உ
* தொ
 |

**ஆளுநர்** (*Governor*) என்றால் ஆட்சி செய்பவர் என்ற பொருள் ஆகும். ஆளுநர் என்ற சொல் gouverneur (of French language) என்ற பிரெஞ்சு மொழிச் சொல்லிலிருந்து பிறந்த governor என்ற ஆங்கிலச் சொல்லுக்கு இணையான தமிழ்ச் சொல்லாகும். பொதுவாக ஆளுநர் என்பவர் இறையாண்மைக்கு உட்படாத அரசு ஒன்றின் அதன் அரசுத்தலைவருக்குக் கீழ் செயல்படும் நிருவாக அதிகாரி ஆவார். கூட்டமைப்பு அரசொன்றில் ஆளுநர் ஒருவர் அரசினால் நியமிக்கப்படலாம் அல்லது மக்களால் அல்லது அரசு உறுப்பினர்களால் தெர்ந்தெடுக்கப்படலாம்.

இந்தியாவில் ஆளுநர்
------------------

முதன்மைக் கட்டுரை: இந்திய மாநில ஆளுநர்
இந்தியத் தலைமை ஆளுநர் (Governor-General of India), அல்லது 1858 முதல் 1947 வரை விடுதலைக்கு முந்தைய பிரித்தானிய இந்தியாவில் இந்தியத் தலைமை ஆளுநர் (Viceroy and Governor-General of India) இந்தியாவில் பிரித்தானிய நிருவாகத்தின் சார்பாளராகவும் அரசுத் தலைவராகவும் செயல்பட்டார். இந்திய விடுதலைக்குப் பின்னர் இந்திய அரசரின் சார்பாளராகவும் பணிவழிப்படி நாட்டுத் தலைவராகவும் விளங்கினார். இப்பதவி 1773-இல் கொல்கத்தாவிலிருந்த வில்லியம் கோட்டையின் பிரித்தானிய மாநில தலைமை ஆளுநராக உருவாக்கப்பட்டது. துவக்கத்தில் வில்லியம் கோட்டைக்கு மட்டுமே ஆட்சியுரிமை பெற்ற தலைமை ஆளுநர் பின்னர் மற்ற கிழக்கிந்திய நிறுவன அதிகாரிகளை மேற்பார்வையிடும் அதிகாரம் பெற்றார். அனைத்து பிரித்தானிய இந்தியாவிற்குமான முழுமையான அதிகாரம் 1833-ஆம் ஆண்டில் வழங்கப்பட்ட பின்னர் இந்தியத் தலைமை ஆளுநர் என அறியப்பட்டார்.

இந்திய அரசியலில் ஆளுநர் என்ற சொல், இந்தியக் குடியரசுத் தலைவரைப் போல் மாநில அளவில் உள்ள ஒரு ஆட்சி செய்பவரைக் குறிக்கிறது. இந்திய அரசியலமைப்புச் சட்ட விதி 153-ன் படி ஒவ்வொரு மாநிலத்திற்கும் ஒரு ஆளுநர் இருப்பார். இந்த விதி, ஒரே ஒரு நபர் இரண்டு அல்லது இரண்டிற்கும் மேற்பட்ட மாநிலங்களில் ஆளுநராக இருக்க முடியும் என்பதைக் கட்டுப்படுத்தாது. இந்தியாவில் உள்ள மாநிலங்களில், பொதுவாக, நடுவண் அரசு எடுக்கும் முடிவின் படி இந்தியக் குடியரசுத் தலைவரால் பணியமர்த்தப்படும் இந்த ஆளுநரே அந்தந்த மாநிலங்களின் தலைவர் ஆவார். ஆளுநருக்கு, அவர் பதவி ஏற்கும் மாநிலத்தில் உள்ள உயர் நீதி மன்றத் தலைமை நீதிபதி பதவிப்பொறுப்பு செய்து வைப்பார். அவர் இல்லாத போது அவருக்கு அடுத்த நிலையில் உள்ள அல்லது மாநிலத்தில் உள்ள மூத்த நீதிபதி பதவிப்பொறுப்பு செய்து வைப்பார்.

மேற்கோள்கள்
-----------

1. ↑
2. ↑  Role of Governor of India
**ஆளில்லா வானூர்திப்போர்** அல்லது **ஆளில்லா வானூர்தித் தாக்குதல்** என்பது ஒன்று அல்லது ஒன்றுக்கு மேற்பட்ட ஆளில்லா தாக்குதல் வானூர்தி அல்லது ஆயுதம் தாங்கிய வாணிப ஆளில்லாத வானூர்திகள் மூலம் மேற்கொள்ளப்படும் வான்வழித்தாக்குதல் நடவடிக்கையாகும். 2019 இன்படி அமெரிக்க ஐக்கிய நாடுகள், ஐக்கிய இராச்சியம், இஸ்ரேல், சீனா, தென் கொரியா, ஈரான், இத்தாலி, பிரான்சு, இந்தியா, பாக்கித்தான், உருசியா, துருக்கி, போலந்து ஆகிய நாடுகள் மாத்திரம் பயன்பாட்டில் உள்ள ஆளில்லா தாக்குதல் வானூர்திகளை உற்பத்தி செய்தன. 2022 இன்படி உக்கிரேனிய குழுமம் ஏரோரோஸ்விட்கா தாக்குதல் திறனுள்ள ஆளில்லா வானூர்திகளை உற்பத்தி செய்து, சண்டையில் பயன்படுத்துகின்றது.

ஆளில்லா வானூர்தித்தாக்குதலில் இறந்த குறிப்பிடத்தக்கவர்கள்
---------------------------------------------------------

* ஐமன் அழ்-ழவாகிரி

உசாத்துணை
---------

1. ↑  Sabak, Juliusz (18 May 2017). "AS 2017: Warmate UAV with Ukrainian Warheads". *Defence24.com*. 28 January 2019 அன்று மூலம் பரணிடப்பட்டது. 23 March 2019 அன்று பார்க்கப்பட்டது.
2. ↑  Baykar Technologies (17 December 2015). *17 Aralık 2015—Tarihi Atış Testinden Kesitler* (YouTube). 18 November 2018 அன்று பார்க்கப்பட்டது.
3. ↑  "Milli İHA'ya yerli füze takıldı!". *Haber7*. 18 December 2015. 18 November 2018 அன்று பார்க்கப்பட்டது.
4. ↑  "The drone operators who halted Russian convoy headed for Kyiv". *the Guardian* (ஆங்கிலம்). 28 March 2022. 30 March 2022 அன்று பார்க்கப்பட்டது.

வெளி இணைப்புகள்
---------------

* 

* பொதுவகத்தில் Drone strikes தொடர்பாக ஊடகக் கோப்புகள் உள்ளன.
**அம்ப்ராசியா** (*Ambracia*, கிரேக்கம் கிரேக்கம்: Ἀμβρακία , எப்போதாவது Ἀμπρακία , *அம்ப்ராசியா* ) என்பது பண்டைய கிரேக்கத்தைச் சேர்ந்த நகரமாகும். இதன் தொல்லியல் தளம் நவீன ஆர்டாவில் உள்ளது. அம்ப்ராசியா கிமு 625 இல் கொரிந்தியர்களால் கைப்பற்றப்பட்டது. இது அம்பிராசியன் வளைகுடாவிலிருந்து சுமார் 11 கிமீ (7 மைல்) தொலைவில், செல்லக்கூடிய ஆற்றின் அராக்தோஸ் (அல்லது அராத்தஸ்) வளைவில், வளமான மரங்கள் நிறைந்த சமவெளிக்கு மத்தியில் அமைந்திருந்தது.

வரலாறு
------

அம்ப்ரேசியா கிமு 650 மற்றும் 625 க்கு இடையில் கொரிந்திய சர்வாதிகாரி சிப்செலசின் மகன் கோர்கசால் நிறுவப்பட்டது. அந்த நேரத்தில் இதன் பொருளாதாரம் வேளாண் நிலங்கள், மீன்பிடித்தல், கப்பல் கட்டுவதற்கான மரங்கள் மற்றும் எபிரசின் விளைபொருட்களை ஏற்றுமதி செய்தல் ஆகியவற்றை அடிப்படையாகக் கொண்டதாக இருந்தது.  கோர்கசின் மகன் பெரியாண்டர் நடுகடத்தப்பட்டப் பிறகு இதன் அரசாங்கம் வலுவான சனநாயக அரசாக வளர்ந்தது. அம்ப்ராசியாவின் ஆரம்பகால கொள்கையானது கொரிந்துக்கு விசுவாசம் (அதனால் இது எபிரஸ் பிராந்தியத்தின் வர்த்தக நுழைவாயிலாக செயல்பட்டது) மற்றும் அதன் விளைவாக கோர்சிரா மீதான வெறுப்பால் தீர்மாணிக்கப்பட்டது (கிமு 433 இல் கலகக்கார கொரிந்துவின் குடியேற்றமான கோர்சிரா (நவீன கோர்ஃபு) மற்றும் கொரிந்துக்கு இடையே நடந்த சைபோட்டா சமரில் அம்ப்ராசியா கொரிந்துவின் ஆதரவாளராக கலந்து கொண்டது போல). 

ஆம்பிலோச்சியன்கள் மற்றும் அகர்னானியர்களுடன் பல எல்லைப் பூசல்களானது அம்பிராசியாவின் அரசியலின் ஒரு பகுதியாக இருந்தது. எனவே இது பெலோபொன்னேசியன் போரில் ஐடோமீனில் (426) தோற்கடிக்கப்படும் வரையில் முக்கிய பங்கை ஆற்றியது. அதனால் இதன் வளங்கள் முடங்கியது. 

கிமு 4 ஆம் நூற்றாண்டில் இதன் பாரம்பரிய கொள்கையைத் தொடர்ந்தது. ஆனால் 338 இல் மாசிடோனின் இரண்டாம் பிலிப்பால் முற்றுகையிடப்பட்டது. கொரிந்த்து மற்றும் ஏதென்சின் உதவியுடன், இது பிலிப்பின் கைகளில் இருந்தும் முழுமையான ஆதிக்கத்திலிருந்தும் தப்பியது. இருப்பினும் மாசிடோனிய அரண்காவல் செய்யப் படையை ஏற்க வேண்டிய கட்டாயம் ஏற்பட்டது.  கிமு 294 இல், மாசிடோனிய மேலாதிக்கத்தின் கீழ் நாற்பத்து மூன்று ஆண்டுகள் அரை-சுயாட்சி நாடாக இருந்த பிறகு, அம்ப்ரேசியாவை கசாண்டரின் மகனால் எபிரசின் மன்னரான பைரசுக்கு வழங்கப்பட்டது. அவர் இதை தனது தலைநகராக மாற்றி, அரண்மனை, கோயில்கள், அரங்குகள் போன்றவற்றைக் கட்டி அழகூட்டினார். ஏட்டோலியன் கூட்டணிக்கு எதிரான மாசிடோனின் ஐந்தாம் பிலிப் மற்றும் எபிரோட்ஸ் போர்களில் (220-205) ஆம்ப்ரேசியா ஒரு கூட்டணியில் இருந்து மற்றொன்றுக்கு சென்றது, ஆனால் இறுதியில் பிந்தைய கூட்டமைப்பில் சேர்ந்தது. ரோமுக்கு எதிரான ஏட்டோலியர்களின் போராட்டத்தின் போது, அது கடுமையான முற்றுகையாக இருந்தது.  ரோமானியர்களின் முற்றுகையில் சுரங்கங்களில் நச்சு வாயு முதன்முதலில் செலுத்தப்பட்டது. 

கிமு 189 இல் அம்ப்ராசியா மார்கஸ் ஃபுல்வியஸ் நோபிலியரால் கைப்பற்றப்பட்டு சூறையாடப்பட்டது. அதன் பிறகு படிப்படியாக முக்கியத்துமிழந்தது.   பைசண்டைன் காலங்களில் ஆர்டா என்ற பெயரில் ஒரு புதிய குடியேற்றம் இங்கு ஏற்பட்டது. இந்த பிந்தைய நகரத்திற்கு அருகிலுள்ள பெரிய, நன்கு தொகுதிகளின் சில துண்டு துண்டான சுவர்கள் அம்ப்ராசியாவின் ஆரம்பகால செழிப்பைக் காட்டுவனவாக உள்ளன.

குறிப்புகள்
-----------

1. 1 2 3 4  Hammond, Nicholas Geoffrey Lemprière (1996), "Ambracia", in Hornblower, Simon; Spawforth, Anthony (eds.), *Oxford Classical Dictionary* (3rd ed.), Oxford: ஒக்ஸ்போர்ட் பல்கலைக்கழகப் பதிப்பகம், ISBN 0-19-521693-8
2. 1 2 3 4 5  Caspari 1911.
3. ↑  Polybius 21.28
கட்டிடம்வார்ப்புரு:SHORTDESC:கட்டிடம்
**ஆளுநர் இல்லம், புரி** அல்லது **ராஜ் பவன் என்பது** (*Raj Bhavan, Puri*) இந்திய மாநிலமான ஒடிசாவின் புரியில் உள்ள ஒடிசா ஆளுநரின் அதிகாரப்பூர்வ இல்லமாகும். இது முதலில் பிரித்தானியாவின் இந்தியப் பேரரசின் கீழ் பீகார் மற்றும் ஒடிசா மாகாணத்தின் முன்னாள் துணைநிலை-ஆளுநருக்கான கோடைக்கால இல்லமாகக் கட்டப்பட்டது.

அமைவிடம்
--------

இந்தக் கட்டிடம் வங்காள விரிகுடாவை ஒட்டி புரியில் முன்னாள் ஒடிசா தலைநகரான கட்டக்கிலிருந்து சுமார் 60 மைல்கள் (97 km) தொலைவில் அமைந்துள்ளது. மேலும் இன்றைய தலைநகரான புவவேசுவரத்திலிருந்து 53 கிலோமீட்டர்கள் (33 mi) ) தொலைவில் உள்ளது.

வரலாறு
------

இந்த இல்லம் 30.226 ஏக்கர்கள் (12.232 ha) பரப்பளவில் உள்ள இடத்தில், 1913-14 இல் கட்டப்பட்டது. பீகார் மற்றும் ஒடிசாவின் தலைநகராக இருந்த பட்னாவில் கோடை வெப்பத்திலிருந்து தப்பிக்கப் பிரித்தானிய ஆளுநர்களால் இந்த குடியிருப்பு பயன்படுத்தப்பட்டது. 1936-ல் ஒடிசா தனி மாகாணமாக மாறிய பிறகு, இந்தக் கட்டிடம் ஒடிசா மாநில ஆளுநரின் இல்லமாக மாறியது. இருப்பினும் இது தலைநகரிலிருந்து  தொலைவிலிருந்ததால் 1942இல் இக்குடியிருப்பு கட்டக்கில் உள்ள புதிய இடத்திற்கு மாற்றப்பட்டது. பின்னர் புரியில் உள்ள ஆளுநர் இல்லம் மறுவடிவமைப்பிற்காக ரூ. 158,000 செலவிடப்பட்டது. 1973ஆம் ஆண்டு வரை இந்த கட்டிடம் ஆளுநர்களுக்கான கோடைக்கால இல்லமாகப் பயன்பாட்டிலிருந்தது. பின்னர் 1983ஆம் ஆண்டில் மாநில சுற்றுலாவை மேம்படுத்துவதற்காக ஒரு உணவகம் கட்டுவதற்காக மைதானத்தின் ஒரு பகுதி விற்கப்பட்டது.

மேற்கோள்கள்
-----------

1. 1 2 3 4 5 6  "Raj Bhavan, Puri". Raj Bhavan, Odisha. 6 August 2015 அன்று பார்க்கப்பட்டது.
2. 1 2  Manti, J. C. (2014). *The Saga of Jagannatha and Badadeula at Puri: Story of Lord Jagannatha and his Temple)*. Vij Books India Pvt Ltd. பக். XXXIV. பன்னாட்டுத் தரப்புத்தக எண்:978-93-82652-45-8. .
3. ↑  Kalia, Ravi (1994). *Bhubaneswar: From a Temple Town to a Capital City*. SIU Press. பக். 75. பன்னாட்டுத் தரப்புத்தக எண்:978-0-8093-1876-6. .

வெளி இணைப்புகள்
---------------

அதிகாரப்பூர்வ இணையதளம்
**வெல்டு குவே** அல்லது **கிடங்கு தெரு** (ஆங்கிலம்: *Weld Quay*; மலாய்: *Pengkalan Weld* சீனம்; 海墘) என்பது மலேசியா, பினாங்கு ஜார்ஜ் டவுன் நகரின் கிழக்குக் கரையோரத்தில் அமைந்துள்ள ஒரு கடற்கரை சாலையாகும். 

நியூசிலாந்தின் பிரதம மந்திரியின் (*Prime Minister of New Zealand*) பெயரால் பெயரிடப்பட்ட உலகெங்கிலும் உள்ள ஒரு சில இடங்களில் இதுவும் ஒன்றாகும். இந்தச் சாலை துன் டாக்டர் லிம் சோங் யூ விரைவுச்சாலை (*Tun Dr. Lim Chong Eu Expressway*), லைட் சாலை (*Light Street*) மற்றும் நகரின் மையத்தில் உள்ள கடற்கரை தெருவுடன் (*Beach Street*) இணைக்கிறது.

பொது
----

19-ஆம் நூற்றாண்டின் பிற்பகுதியில் ஜார்ஜ் டவுனில் ஒரு பெரிய நில மீட்பு திட்டத்தின் (*Land Reclamation Project*) ஒரு பகுதியாக கிடங்கு தெரு உருவாக்கப்பட்டது. அந்த நில மீட்பு திட்டத்தினால் கடற்கரையை மேலும் கிழக்கு நோக்கி தள்ளப்பட்டது. 

இப்போது நகரின் யுனெஸ்கோ உலக பாரம்பரிய தளத்தின் (*UNESCO World Heritage Site*) ஒரு பகுதியாக, சுவெட்டன்காம் பையர் (*Swettenham Pier*) மற்றும் ராஜா துன் ஊடா பெர்ரி முனையம் (*Raja Tun Uda Ferry Terminal*) போன்ற முக்கிய போக்குவரத்து மையங்கள் இன்றும் கிடங்கு தெருவில் அமைந்துள்ளன .

சொற்பிறப்பியல்
--------------

தமிழில், இந்த இடம் கிடங்கு தெரு (*Kitangu Street*) என்று அழைக்கப்படுகிறது. பிரித்தானிய காலத்தில் இது முக்கிய துறைமுகமாக இருந்ததால், இந்த இடத்தில் நிறைய கிடங்குகள் அமைந்து இருந்தன. 

1864-இல் நியூசிலாந்தின் பிரதமராக பொறுப்பு வகித்த பிரடெரிக் வெல்ட் (*Frederick Weld*) என்பவரின் நினைவாக வெல்ட் குவே (*Weld Quay*) எனப் பெயரிடப்பட்டது.

நினைவிடங்கள்
------------

* சுவெட்டன்காம் பையர் (*Swettenham Pier*)
* ராஜா துன் ஊடா பெரி முனையம் (*Raja Tun Uda Ferry Terminal*)
* கூட்டமைப்பு மலாய் மாநில இரயில்வே கட்டிடம் (*Federated Malay States Railways Building*)

சான்றுகள்
---------

1. ↑  Khoo, Salma Nasution (2007). *Streets of George Town, Penang*. Penang, Malaysia: Areca Books. பன்னாட்டுத் தரப்புத்தக எண்:9789839886009. .
2. ↑  "The Changing Harbour Front" (in en-US). *Penang Monthly*. 2016-07-01. Archived from the original on 2017-02-20. .
3. ↑  "Ferry Services". *Port of Penang*. 2018-04-21 அன்று மூலம் பரணிடப்பட்டது. 2022-12-04 அன்று பார்க்கப்பட்டது.
ஆளுநர் மாளிகை, நைனிடால், உத்தரகண்ட், இந்தியா, உத்தரகண்ட் ஆளுநரின் கோடைகால ஓய்வு இல்லமாகும். செனரல் (ஓய்வு) குர்மித் சிங், 2021 ஆம் ஆண்டு செப்டம்பர் மாதம் 15 ஆம் தேதி முதல் 2022 ஆம் ஆண்டு சூலை மாதம் வரை உத்தரகாண்ட் ஆளுநராக உள்ளார். 

கட்டுமானத்தின் ஆரம்பம் 1897 ஆம் ஆண்டு ஏப்ரல் மாதம் தொடங்கியது மற்றும் முடிக்க இரண்டு ஆண்டுகள் ஆனது. இது ஐரோப்பிய பாணியில் மற்றும் கோதிக் கட்டிடக்கலை அடிப்படையில் கட்டப்பட்டுள்ளது. சுதந்திரத்திற்குப் பிறகு *ஆளுநர் மாளிகை* எனப் பெயர் மாற்றம் செய்யப்பட்டது. 

ஆளுநர் மாளிகை ஏழு நாட்களும் திறந்திருக்கும். பார்வையாளர்களுக்கான டிக்கெட் விலை ஒரு நபருக்கு 50.00 ரூபாய். அவர்கள் ஒரு வழிகாட்டியுடன் பார்வையாளர்களின் குழுவை ஒரே நேரத்தில் அனுப்புகிறார்கள் மற்றும் 

பார்வையிடுவதற்கான நேரங்கள் காலை 11 மணி, மதியம் 12 மணி, மதியம் 1 மணி முதல் 4 மணி வரை. ஆய்வுக்கு அதிகபட்ச நேரம் 35 முதல் 40 நிமிடங்கள் ஆகும். பிரதான நுழைவாயிலுக்கு முன்னால் வாகன நிறுத்துமிட வசதி இலவசம். 

ஆளுநர் மாளிகையில் கோல்ப் மைதானம் பார்வையாளர்களுக்காக திறக்கப்படவில்லை. ஆளுநர் மாளிகையின் உள்ளே புகைப்படம் எடுக்க அனுமதி இல்லை. ஆனால் வெளியில் இருந்து புகைப்படம் எடுக்கலாம். மிகவும் நன்றாக பராமரிக்கப்பட்டு உள்ளது. புல் மற்றும் தோட்டத்தில் நடக்க அனுமதி இல்லை.
கோடை குடியிருப்புவார்ப்புரு:SHORTDESC:கோடை குடியிருப்பு
உத்தரகண்ட் மாநிலத்தின் இரண்டாவது ஆளுநர் மாளிகை நைனித்தால் என்னும் இடத்தில் அமைந்துள்ளது. இம்மாளிகை உத்தரகண்ட் ஆளுநரின் கோடைகால ஓய்வு விடுதியாகும். சுதந்திரத்திற்கு முந்தைய காலத்தில், நைனிடால் ஐக்கிய மாகாணங்களின் கோடைகால தலைநகராக செயல்பட்டது மற்றும் சுகாட்டிஷ் கோட்டை போல் கட்டப்பட்ட இந்த கட்டிடம் "அரசு மாளிகை" என்று பெயரிடப்பட்டது. வடமேற்கு மாகாண ஆளுநரின் இல்லமாக ஆங்கிலேயர்களால் ஆளுநர் மாளிகை கட்டப்பட்டது. 

1897 ஆம் ஆண்டு ஏப்ரல் மாதம் ஆளுநர் மாளிகை கட்டும் பணி தொடங்கப்பட்டு இரண்டு வருடங்கள் ஆனது. இது ஐரோப்பிய பாணியில் மற்றும் கோதிக் கட்டிடக்கலை அடிப்படையில் கட்டப்பட்டுள்ளது. நைனித்தாலில் உள்ள ஆளுநர் மாளிகை வடிவமைப்பாளர்கள் கட்டிடக் கலைஞர் ச்டீவன்சு மற்றும் நிர்வாகப் பொறியாளர் எப்.ஓ.டபிள்யூ. ஆர்டெல். சுதந்திரத்திற்குப் பிறகு ஆளுநர் மாளிகை எனப் பெயர் மாற்றம் செய்யப்பட்டது. 

ஆளுநர் மாளிகை தோட்டங்கள் 220 ஏக்கர் பரப்பளவில் 45 ஏக்கர் நிலத்தில் கோல்ப் மைதானத்துடன் அமைந்துள்ளது. 1936 ஆம் ஆண்டு கட்டப்பட்ட ஆளுநர் மாளிகையின் கோல்ப் மைதானம், இந்தியாவின் பழங்கால கோல்ப் மைதானங்களில் ஒன்றாகும். மேலும் இது இந்திய கோல்ப் யூனியனுடன் இணைக்கப்பட்டுள்ளது. சுதந்திரத்திற்குப் பிந்தைய காலத்தில், உத்திரப்பிரதேசத்தின் முதல் ஆளுநரான சரோஜினி நாயுடு இந்த வரலாற்று நினைவுச்சின்னத்தின் முதல் குடியிருப்பாளராக இருந்தார்.

மேற்கோள்கள்
-----------

1. 1 2  "Governor's House (Raj Bhavan)". Nainital.nic.in. 15 February 2015 அன்று பார்க்கப்பட்டது.
2. ↑  "An Introduction". governoruk.gov.in. 15 February 2015 அன்று பார்க்கப்பட்டது.

புற இணைப்புகள்
--------------

* ராஜ்பவனின் அதிகாரப்பூர்வ இணையதளம், உத்தரகாண்ட்
* ராஜ்பவன் நைனிடால்
**கிசெப்பே டோர்னடோரே (Giuseppe Tornatore)** நன்கு அறியப்பட்ட இத்தாலிய திரைப்பட இயக்குநராவார்.

இவர் இத்தாலியின் பகேரியாவில் 1956 மே 27 இல் பிறந்தார். தனது பதினாறாவது வயதில் *பிராண்டலோ, டி ஃபிலிப்போ* ஆகியோரது நாடகங்களை அரங்கேற்றம் செய்தார். தொடர்ந்து பல ஆவணப்படங்களை இயக்கினார். **எத்னிக் மைனாரிட்டி ஒஃப் சிசிலி** என்ற ஆவணப்படம் சாலெர்னோ திரைப்பட விழாவில் அவருக்கு விருது பெற்றுத்தந்தது. தொலைக்காட்சிக்காகவும் இவர் சில நிகழ்ச்சிகளை இயக்கியுள்ளார்.

1984 இல் *குசெப்பே பெராரா* இயக்கத்தில் வெளியான *சென்டோ ஜியோர்னி எ பாலெர்மோ* என்ற படத்தில் இரண்டாம் யூனிட் இயக்குநராக பணியாற்றினார்.

தனது முதல் படமாக 1986 இல் *தி புரொபெசர்* என்ற முழுநீள திரைப்படத்தை இயக்கினார். நிகழ் உலக தாதாக்களைப்பற்றிய இப்படம் அவருக்கு பரவலான அறிமுகத்தைப் பெற்றுத்தந்தது.

சினிமா பரடைசோ
-------------

1989 இல் அவரது இயக்கத்தில் வெளியான *சினிமா பரடைசோ* என்றபடம் அவருக்கு உலகளாவிய பெயரைப் பெற்றுத்தந்ததுடன் மட்டுமல்லாமல் பல்வேறு விருதுகளையும் பெற்றுக்கொடுத்தது.

இப்படம் பெற்றுக்கொடுத்து விருதுகளில் சில வருமாறு,

* கேன்ஸ் திரைப்பட விழாவில் ஜீரி விருது.
* தங்கத்தாமரை விருது.
* 1990இல் சிறந்த வெளிநாட்டுப்படத்துக்கான ஒஸ்கார் விருது.

இவர் இயக்கத்தில் வெளியான திரைப்படங்கள்
--------------------------------------

* தி புரோபெசர்
* சினிமா பரடைசோ
* தி ஸ்தார் மேக்கர்
* தி லெஜன்ட் ஒஃப் 1990
* மெலீனா

வெளி இணைப்புக்கள்
-----------------

* பன்னாட்டு திரைப்பட தரவுத்தளத்தில் இவர்பற்றிய பக்கம் (ஆங்கில மொழியில்)
**ஆம்பிக்தியோனி** (*amphictyony*, கிரேக்கம்: ἀμφικτυονία, ஆம்பிக்தியோனியா) என்பது பண்டைய கிரேக்க "அண்டை நாடுகளின் கூட்டடமைப்பு" அல்லது **ஆம்பிக்தியோனியக் கூட்டமைப்பு** (*Amphictyonic league*) ஆகும். இது கிரேக்க பொலிசின் எழுச்சிக்கு முன்னர் உருவாக்கப்பட்ட பண்டைய கிரேக்க சமயத்தைச் சேர்ந்த இனக்குழுவினரின் கூட்டமைப்பு ஆகும். கடலோர தென்மேற்கு அனடோலியாவின் ஆறு டோரியன் நகரங்கள் அல்லது வடக்கே உள்ள பன்னிரண்டு அயோனியன் நகரங்கள் கிமு 7 ஆம் நூற்றாண்டின் நடுப்பகுதியில் மெலியாக் போருக்குப் பிறகு அயோனியன் கூட்டமைப்பை உருவாக்கின.

டெலோசில் உள்ள அப்பல்லோவின் சன்னதியின் கீழ் கிரேக்க அரசுகளின் கூட்டவை கி.மு. ஏழாம் நூற்றாண்டில் நிறுவப்பட்டது. அங்கு கிரேக்க நாடுகள் கூட்டாக அயோனியன் திருவிழாவை கொண்டாடின. டெலியன் கூட்டமைப்பு கிமு 4 ஆம் நூற்றாண்டில் ஏதெனிய மேலாதிக்கத்தின் ஒரு கருவியாக உருவானது.

வரலாறு
------

பண்டைய கிரேக்கர்களின் புனிதத்தலமாக டெல்பி விளங்கியது. இது அப்பல்லோ கடவுளை வழிபடுவதற்கான முக்கிய புனிதத்தலமாக இருந்தது. மேலும் இங்கு குறிசொல்லுதல் முக்கியத்துவம் வாய்ந்ததாக இருந்தது. இங்கு குறி கேட்பவர்கள், தெய்வத்திடம் பிராத்தினை செய்து கொண்டவர்கள், விழாக்களைக் காணவருபவர்கள் போன்றவர்களிடம் இருந்து ஏராளமான காணிக்கைகள் செலுத்தப்பட்டன. மேலும் பலர் இங்குள்ள கோயிலுக்கு நிலங்களையும் எழுதிவைத்தனர். இதனால் செல்வம் கொழிக்கத் தொடங்கியது. இவை அனைத்தையும் நிர்வகிக்க உருவானதே ஆம்ப்பிக்ட்டியோனிக் கூட்டமைப்பு ஆகும். 

கிரேக்கர்கள் பன்னிரண்டு பிரிவாக பிரிக்கபட்டு ஒவ்வோர் இனத்தினரும் இரண்டு பிரதிநிதிகள் விகிதம் இந்த அவைக்கு அனுப்ப உரிமை பெற்றிருந்தனர். ஆண்டுக்கு இந்த அவை கூடும். ஒருமுறை டெல்பியிலும் மறுமுறை தெர்மாப்பில் (Thermopylae) என்ற இடத்தில் கூடும். டெல்பி கோயில் சம்பந்தமான நிலபுலன்கள், சொத்துகள் ஆகியவற்றை அனைவரும் சேர்ந்து காக்கவேண்டும். அதற்காக ஒருவருக்கொருவர் சண்டையிடக்கூடாது என பொது நியதிகள் இருந்தன. ஆனால் இந்த நியதிகளை மீறியும் சண்டைகள் நடைபெற்றன. அவை *புனிதப் போர்கள்* (Sacred Wars) என்று அழைக்கபட்டன.

இந்தக் கூட்டமைப்பு முதலில் கோயல் சொத்துக்களைக் காக்கும் அமைப்பாக துவக்கபட்டாலும், கால ஓட்டத்தில் பன்னாட்டு கிரேக்க கூட்டமைப்பாக மாறி அரசியல் கருவியாக மாறியது. எந்த கிரேக்க நகர அரசு எக்காலம் வரை செல்வாக்கு கொண்டதாக இருக்கின்றதோ அந்த இராச்சியமே இதில் மேலாதிக்கம் செலுத்தியது. முடிந்தமட்டில் கூட்டமைப்பை தனக்கு சாதகமாக பயன்படுத்திவந்தது. என்றாலும் இது கிரேக்கர்கள் அனைவரையும் இணைக்கும் ஒரு சாதனமாக இருந்தது.

குறிப்புகள்
-----------

1. ↑  Definition. "Amphictyony". *2014*. Dictionary.com. 5 April 2014 அன்று பார்க்கப்பட்டது.
2. ↑  History.com பரணிடப்பட்டது ஏப்ரல் 23, 2009 at the வந்தவழி இயந்திரம்; Encarta பரணிடப்பட்டது 2009-10-29 at the வந்தவழி இயந்திரம். http://encarta.msn.com/encyclopedia\_761565255/Amphictyonic\_League.html Archived பரணிடப்பட்டது 2021-01-11 at the வந்தவழி இயந்திரம் 2009-10-31.
3. ↑  வெ. சாமிநாத சர்மா, 1. ஒன்றுபடுத்திய இரண்டு (1955). *கிரீஸ் வாழ்ந்த வரலாறு*. புதுக்கோட்டை: பிரபஞ்ச ஜோதி பிரசுராலயம். பக். 100-102.

உசாத்துணைகள்
------------

* Ancient Library on Amphictyones and Hieromnemones
* Decrees of the Amphictyonic Council, in English translation at *attalus.org*
**கோவிந்த்ராவ்** **தெம்பே** (Govindrao Tembe) (5 சூன் 1881 - 9 அக்டோபர் 1955) என பிரபலமாக அறியப்பட்ட **கோவிந்த சதாசிவ தெம்பே** ஒரு ஆர்மோனிய இசைக் கலைஞரும், மேடை நடிகரும், இசையமைப்பாளருமாவார்.

ஆரம்பகால வாழ்க்கையும் பின்னணியும்
---------------------------------

இவர் மகாராட்டிராவின் கோலாப்பூரில் வளர்ந்தார். மேலும், வாழ்க்கையின் ஆரம்பத்தில் இசையுடன் தன்னை இணைத்துக் கொண்டார். இவர் பெரும்பாலும் ஆர்மோனியத்தை சுயமாகக் கற்றுக் கொண்டார். இந்துஸ்தானி இசையில் தனது ஆரம்ப முயற்சிகளுக்கு தேவால் சங்கம் இவருக்கு உதவியது. 

இவர் தனது கலையை பாஸ்கர்புவா பக்காலே  என்பவரிடமிருந்து கற்றுக் கொண்டார். ஜெய்ப்பூர் கரானாவின் (பாடும் பாணி) அல்லாடியா கானிடமிருந்து இவர் நேரடி வழிகாட்டுதலைப் பெறவில்லை என்றாலும், தெம்பே அவரை தனது குருவாகக் கருதினார்

தொழில்
------

இவர் பண்டிட் பாஸ்கர்புவா பக்காலேயுடன் இசைக்கச்சேரிகளுக்குச் சென்றார். மேலும் பெரும்பாலும் தனித்தும் நிகழ்த்துவார். ஆனால் பின்னர் இவரது தொழில் வாழ்க்கையின் பிற்பகுதியில் ஆர்மோனியத்தை கைவிட்டார்.

இவர் 1910 இல் மானப்மேன் என்ற நாடகத்திற்கும், முதல் மராத்தித் திரைப்படமான *அயோத்தியேசா ராஜாவுக்கும்* (1932) இசை அமைத்தார். இந்த இரண்டு தயாரிப்புகளிலும் இவர் நடித்துமிருந்தார்.

இவர் மைசூரின் இளவரசரனான காந்தீரவ நரசிம்மராச உடையாரின் தனிப்பட்ட நண்பராக இருந்தார். இளவரசர் 1939 இல் ஐரோப்பாவுக்குச் சென்றபோது இவரது இசைக்குழுவும் அவருடன் சென்றது. இந்த பயணத்தின் போது திருத்தந்தை முன்னிலையிலும், பிற இடங்களில் குழு இவரது இசைக்கு நிகழ்ச்சிகளை நிகழ்த்தியது. உலகப் போர் மூண்டதால், இவர்கள் நீண்ட காலம் இலண்டனில் தங்கியிருந்து இறுதியில் சனவரி 1940 இல் திரும்பினர். ஆனால் நரசிம்மராச உடையார் 1940 மார்ச் 11 ஆம் தேதி மும்பையில் இறந்தவுடன் தெம்பே தனது புரவலரை இழந்தார்.

1913 இல் உருவாக்கப்பட்ட கந்தர்வ நாடக மண்டலத்தின் பகுதி உரிமையாளராக இருந்தார். இரண்டு ஆண்டுகளுக்குப் பிறகு, இவர் தனது சொந்த நிறுவனமான சிவ்ராஜ் நடக் மண்டலி என்ற நிறுவனத்தைத் தொடங்கினார். இவர் நாடகங்களையும் அவற்றில் பதங்களையும் (பாடல்கள்) எழுதினார்.

மேலும் படிக்க
-------------

* "Between Two Tanpuras" by Vamanrao H Deshpande ISBN 0-86132-226-6
* Book by Vasant Shantaram Desai 'Years of Glory', The Marathi Theatre: 1843-1960 (Bombay, 1961)
* In Marathi: 'सांस्कृतिक महाराष्ट्राचे शिल्पकार : गोविंदराव टेंबे', 2006 लेखक: डॉ. सौ. चारुशीला दिवेकर ("Sanskritik Maharashtrache Shilpkar : Govindrao Tembe", 2006 by Charusheela Divekar)

குறிப்புகள்
-----------

1. ↑  "माझा संगीत व्यासंग" (My Study of Music) 1939
2. ↑  Book in Marathi by V H Deshpande "आलापिनी" (Alapini) 1979

வெளி இணைப்புகள்
---------------

* ஐ.எம்.டி.பி இணையத்தளத்தில் கோவிந்த்ராவ் தெம்பே
* Website of Prabhat Films
* Prabhat Film Company

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* ஜெர்மனி
* United States

 |
| கலைஞர் | 
* MusicBrainz

 |
| மற்றவை | 
* Europeana

 |
**சித்ராலயா** என்பது தமிழ் நாட்டில் செயல்பட்ட ஒரு திரைப்பட தயாரிப்பு நிறுவனமாகும். இந்த நிறுவனமானது இயக்குநர் ஸ்ரீதரால் துவக்கப்பட்டது.

வரலாறு
------

ஸ்ரீதர் வீனஸ் திரைப்பட நிறுவனத்துக்காக படங்களைச் செய்து கொண்டிருந்போது அந்நிறுவனத்துடன் ஏற்பட்ட பிணக்கால் அதிலிருந்து விலகி தன் நண்பர்களான கோபு, சி. வி. ராஜேந்திரன், வின்சென்ட், சுந்தரம், திருச்சி அருணாச்சலம் ஆகியோரை வேலை பங்குதாரர்களாகக் கொண்டு சித்ராலயாவை 1960 இல் தொடங்கினார். அப்போது நிறுவனத்தின் அலுவலகமானது சென்னை தியாகராய நகரின் வடக்கு போக் சாலையில் அமைக்கப்பட்டது.
சித்ராலயா நிறுவனமானது படகைத் துடுப்பால் செலுத்தும் ஒரு வாலிபனும், அவன் முன்பாக ஒரு பெண் அமர்ந்திருப்பது போன்ற சின்னம் உருவாக்கப்பட்டது.

சித்ராலயா தொடங்கப்பட்டதும் முதல் படமாக நெஞ்சில் ஓர் ஆலயம் படத்தின் கதையை படமாக்க விவாதிக்கப்பட்டது. பின்னர் முதல் படமே சோகமாக இருக்க வேண்டாம் என்று கருதி தேன் நிலவு படத்தின் கதையை படமாக்க முடிவு செய்து தயாரித்தனர்.

தயாரித்த திரைப்படங்கள்
----------------------

* தேன் நிலவு
* காதலிக்க நேரமில்லை
* நெஞ்சிருக்கும் வரை
* உத்தரவின்றி உள்ளே வா
* நெஞ்சில் ஓர் ஆலயம்
* சிவந்த மண்
* வெண்ணிற ஆடை
* வைர நெஞ்சம்
* அவளுக்கென்று ஒரு மனம்
* தந்துவிட்டேன் என்னை

மேற்கோள்கள்
-----------

1. ↑  டி.ஏ.நரசிம்மன் (12 சனவரி 2018). "சி(ரி)த்ராலயா". *கட்டுரை*. தி இந்து தமிழ். 4 மே 2018 அன்று பார்க்கப்பட்டது.
2. ↑  டி.ஏ.நரசிம்மன். (27 ஏப்ரல் 2018). "காஷ்மீரில் கட்டிப்போட்ட சலுகை!". *கட்டுரை*. தி இந்து தமிழ். 4 மே 2018 அன்று பார்க்கப்பட்டது.
**அம்பிவலி குகைகள்** (ஆங்கிலம்: Ambivali Caves) அல்லது **அம்பிவலி லெனி** என்பது மஹாராஷ்டிராவின் ராய்காட் மாவட்டத்தில் உள்ள நேரல் (नेरळ ) அருகே உள்ள பௌத்த குகைகளின் தொகுப்பு ஆகும், இது கல்யாணுக்கு தென்கிழக்கே 8 கிமீ தொலைவில் அமைந்துள்ளது.   குகைகள், ஓர் ஆற்றின் குழிவான பகுதியில் அமைந்துள்ள, தாழ்வான மலையில் வெட்டப்பட்டுள்ளன.  இங்கு தாழ்வாரம் மற்றும் பல நீர் தொட்டிகளுடன் கூடிய 12 விகாரை அறைகள் உள்ளன. தாழ்வார தூணில் பிராமி எழுத்துக்களில் பொறிக்கப்பட்ட கல்வெட்டு ஒன்று கண்டறியப்பட்டுள்ளது.

மேற்கோள்கள்கள்
--------------

1. ↑  Brancaccio, Pia (2010) (in en). *The Buddhist Caves at Aurangabad: Transformations in Art and Religion*. BRILL. பக். 33. பன்னாட்டுத் தரப்புத்தக எண்:9004185259. .
2. ↑   (in en) *Maharashtra State Gazetteers*. Directorate of Government Print. Stationery and Publications, Maharashtra State. 1964. பக். 709. .
3. ↑   (in en) *Bulletin of the Deccan College Research Institute*. Dr. A. M. Ghatage, director, Deccan College Postgraduate and Research Institute. 1982. பக். 78. .
ரோம மாகாணத்தில் பிரிட்டானியா சுப்பீரியாவில் உள்ள ரோமானிய வேல்ஸில் காட்ரிட்ஜ் சிறிய சாம்பல் இருந்தது. இன்றைய சமகால குடியேற்றமானது, கோவில்லிட்ஜ், சுமார் 3,600 மக்கட்தொகை கொண்டிருக்கிறது.

அதன் பெயர் லத்தீன் மொழியில் தெரியவில்லை என்றாலும், அது அவுட்டோனி டிரான்ஸ்போர்ட்டின் போவிமிற்கான வலுவான வேட்பாளராக இருக்கிறது. கிளாமர்கான்ஷைர் முன்பு கிளாமோர்கானின் வேல் கவுண்டிவின் வெல்ஷ் கவுண்டி நகரில் அதன் எஞ்சியுள்ள கவுஸ்பிரிட்ஜ் கண்டுபிடிக்கப்பட்டது.

2 ஆம் நூற்றாண்டின் ஆரம்பத்தில் கைவிடப்பட்ட ஒரு ரோமன் குளியல் இல்லம் அல்லது தெர்மீ, 2 வது லெஜியனால் முத்திரையிடப்பட்ட செங்கற்கள் கண்டுபிடிக்கப்பட்டதாக கண்டுபிடிக்கப்பட்டது, இது ஒருவேளை தளத்தின் ஆரம்பகால இராணுவ ஸ்தாபனத்தின் சில வகைகளை குறிப்பிடுகிறது. இந்த ஆரம்பகாலத்தில் தகுதி வாய்ந்த சிங்கப்பூர் நினைவுச்சின்னங்கள் இருந்தன, இதில் சிறப்பான செதுக்கப்பட்ட சிங்கமும் அடங்கும். இந்த குடியேற்றமானது பின்னர் வடக்கே தெற்கு ரோமன் சாலையைத் தோண்டியெடுக்கப்பட்ட தட்டுக்களில் உள்ள பொதுவான மரம் மற்றும் கல் துண்டு கட்டடங்களின் ஒரு ரிப்பன் மேம்பாடாக மாறியது. வேளாண் செயலாக்கமும், பெரிய அளவிலான இரும்பு வேலைகளும் உள்ளடங்கியது. தொழில் 4 ஆம் நூற்றாண்டில் தொடர்ந்தன.

குறிப்புகள்
-----------

* Arnold, Christopher J; Davies, Jeffrey L (2000). *Roman & Early Medieval Wales*. Stroud: Sutton Publishing.
*கிறிஸ்து அரசர்* ஓவியம்

**கிறிஸ்து அரசர் பெருவிழா** என்பது கத்தோலிக்க திருச்சபையிலும், மேலும் சில கிறிஸ்தவ சமயப் பிரிவுகளிலும் கொண்டாடப்படும் விழா ஆகும். *இயேசு கிறிஸ்து அனைத்துலகின் அரசர்களுக்கெல்லாம் அரசர்* என்ற மையப்பொருளில் சிறப்பிக்கப்படும் இவ்விழா, பொதுக் காலத்தின் இறுதி ஞாயிறன்று சிறப்பிக்கப்படுகிறது,

கிறிஸ்து அரசர்
--------------

"யோவானாகிய நான் விண்ணகம் திறந்திருக்கக் கண்டேன். அங்கே ஒரு வெண்குதிரை காணப்பட்டது. அதன்மேல் ஒருவர் அமர்ந்திருந்தார். அவரது தலைமேல் பல மணிமுடிகள் இருந்தன. இரத்தம் தோய்ந்த ஆடையை அவர் அணிந்திருந்தார். கடவுளின் வாக்கு என்பது அவரது பெயர். அரசர்க்கெல்லாம் அரசர், ஆண்டவர்க்கெல்லாம் ஆண்டவர் என்ற பெயர் அவருடைய ஆடையிலும் தொடையிலும் எழுதப்பட்டிருந்தது." என்று கிறிஸ்துவின் அரசத்தன்மை பற்றி திருவெளிப்பாடு நூல் குறிப்பிடுகிறது.

வரலாற்றில்
----------

தேசியவாதம், மதச்சார்பின்மை போன்றவற்றின் வளர்ச்சிக்கு பதிலளிக்கும் விதமாக திருத்தந்தை 11ம் பயஸ், 1925ல் *குவாஸ் ப்ரைமாஸ் (முதலாவது)* என்ற சுற்றுமடல் வழியாக **கிறிஸ்து அரசர் பெருவிழா**வை நிறுவினார். அப்போது இவ்விழா, 'நம் ஆண்டவர் இயேசு கிறிஸ்து அரசர்' *(D. N. Jesu Christi Regis)* என்ற பெயரில், அக்டோபர் கடைசி ஞாயிறன்று சிறப்பிக்கும் வகையில் நிறுவப்பட்டது. 1960ல் திருத்தந்தை 23ம் யோவான், இதை முதல் வகுப்பு விழாவாக மாற்றினார்.

1960ல் திருத்தந்தை 6ம் பவுல், தனது *மோட்டு ப்ரொப்ரியோ (அவரது தூண்டுதலால்)* என்ற சுற்றுமடல் வழியாக இவ்விழாவின் பெயரை, 'நம் ஆண்டவர் இயேசு கிறிஸ்து அனைத்துலக அரசர்' *(D. N. Iesu Christi universorum Regis)* என்று மாற்றினார். மேலும், அவர் இவ்விழாவை திருவழிபாட்டு ஆண்டின் இறுதி ஞாயிறன்று பெருவிழாவாக கொண்டாடுமாறு ஆணையிட்டார்.

தற்காலத்தில்
------------

கத்தோலிக்க திருச்சபையில் திருத்தந்தை 6ம் பவுல் கற்பித்த விதத்திலேயே, இக்காலத்திலும் *கிறிஸ்து அரசர் பெருவிழா* கொண்டாடப்படுகிறது. பெருவிழாவுக்கு உரிய விதத்தில், திருவழிபாட்டில் வெள்ளை அல்லது பொன்னிற திருப்பலி உடை பயன்படுத்தப்படுகிறது.

முதலாவதாக கத்தோலிக்க திருச்சபையில் தோன்றிய இவ்விழா, தற்காலத்தில் ஆங்கிலிக்க ஒன்றியம், அமெரிக்க லூதரனியம் உள்ளிட்ட பல்வேறு கிறிஸ்தவப் பிரிவினராலும் கொண்டாடப்படுகிறது.

ஆதாரங்கள்
---------

1. ↑  திருவெளிப்பாடு 19:11,13,16
2. ↑  ChurchYear.net
3. ↑  motu proprio *Mysterii Paschalis*
**சித்ரா விசித்ரா கண்காட்சி** என்பது இந்தியாவின் குஜராத்தில் வடக்குப் பகுதியில் ஆண்டுதோறும் நடைபெறும் பழங்குடியினர் கண்காட்சி ஆகும். இந்த கண்காட்சி கடந்த ஆண்டில் ஓர் உறுப்பினரை இழந்த குடும்பங்களுக்குத் துக்கம் அனுசரிக்கும் நிகழ்வாகும். இந்த கண்காட்சிக்கு சுமார் 60,000 பார்வையாளர்கள் வருகிறார்கள். இவர்கள் பெரும்பாலும் குசராத்து மற்றும் இராசத்தான் பகுதியைச் சுற்றியுள்ள கிராமங்களைச் சேர்ந்த பழங்குடி மக்கள் ஆவர். 

இந்தக் கண்காட்சி குசராத்து-இராசத்தான் எல்லைக்கு அருகில், குசராத்து மாநிலம், சபர்கந்தா மாவட்டம், போஷினா வட்டத்தின் குன்பன்காரி கிராமத்தில் நடைபெறுகிறது. இக்கண்காட்சி நடைபெறும் இடம் வாகல் ஆற்றின் கரையில் அமைந்துள்ளது. மேலும் இப்பகுதியில் சபர்மதி, வாகல் மற்றும் ஆகல் ஆகிய மூன்று ஆறுகள் சங்கமிப்பதால் இந்த இடம் புனிதமாகக் கருதப்படுகிறது.

கிரெகொரியின் நாட்காட்டியில் பொதுவாக மார்ச் அல்லது ஏப்ரல் மாதங்களில் வரும் ஹோலி பண்டிகையைத் தொடர்ந்து வரும் அமாவாசை முதல் இரண்டு நாட்களில் இந்த கண்காட்சி நடைபெறுகிறது.  அமாவாசைக்கு முன்னதாக, குடும்பங்கள் தங்கள் பிரிந்த குடும்ப உறுப்பினர்களின் சாம்பலை ஆற்றில் கரைத்து, இரவு முழுவதும் துக்கம் அனுசரித்து, திருவிழாவினைத் தொடங்குகின்றனர். அடுத்த நாள், இந்த இடத்தில் ஒரு கண்காட்சி நடைபெறுகிறது.

மேற்கோள்கள்
-----------

1. ↑  Bradnock, Robert; Bradnock, Roma (1999). *Footprint India Handbook 2000*. Bath: Footprint Handbooks. .
2. ↑   *District Census Handbook Sabarkantha Part XII-B*. Directorate of Census Operations. 2011. .
3. 1 2 . 15 May 1994.
4. ↑ . 5 April 2019.
5. ↑ . 9 March 2018.
6. ↑   *Kumvare desa ke adivasi*. 1989.
7. 1 2  Desai, Anjali, தொகுப்பாசிரியர் (2007). *India Guide Gujarat* (1st ). India Guide Publications. பன்னாட்டுத் தரப்புத்தக எண்:9780978951702.. பார்த்த நாள்: 6 April 2019.

வெளி இணைப்புகள்
---------------

* குசராத்து சுற்றுலா பரணிடப்பட்டது 2019-05-03 at the வந்தவழி இயந்திரம்
* குஜராத்தின் விசித்ரா பழங்குடியினர் கண்காட்சி பகுதி 1 - மோட்சத்திலிருந்து மாயாவிற்கு ஒரு பயணம்
**கிறிஸ்டோபர் ஜேம்ஸ் பாலோனி** (*Christopher James Paolini*) ஒரு அமெரிக்க எழுத்தாளர். இவர் நவம்பர் 17,1986 அன்று லாஸ் ஏஞ்சல்ஸ், கலிபோர்னியா, அமெரிக்கா பிறந்தார். இவர் **மரபுவழி சுழற்சி (Inheritance Cycle)** என்ற புதினத் தொடர்கதைகளின் ஆசிரியர். இந்த தொடரில் வரும் புதினங்கள் எரகன் (Eragon), எல்டஸ்ட் (Eldest), பிரிஸிங்கர் (Brisingr) மற்றும் மரபுவழி (Inheritance) ஆகியவையாகும். இவர் பாரடைஸ் வேலி, மோடோனாவில் வசிக்கிறார். இங்கு தான் அவருடைய முதல் புதினமும் எழுதினார்.

ஆரம்ப வாழ்க்கை
--------------

பாலோனி அமெரிக்க கலிபோர்னியா மாநிலத்தில் பிறந்தார். பாரடைஸ் வேலி, மோடோனாவில் வளர்ந்தார். இவரது குடும்ப உறுப்பினர்கள், பெற்றோர் கென்னத் பாலோனி மற்றும் தாலிதா பாலோனி மற்றும் ஒரு இளைய சகோதரி ஏஞ்சலா பாலோனி. பாலோனி தனது 15 வது வயதில் உயர்நிலைப் பள்ளிப் படிப்பை, அமெரிக்காவில் அனுமதிக்கப்பட்ட தொலை தூர கல்வி, லென்சிங், இலினாய்ஸ் -இல் படித்து முடித்தார்.

சிறப்புகள்
----------

பாலோனியின் புத்தகங்கள், நியூயார்க் டைம்ஸ், USA Today மற்றும் பதிப்பாளர்களின் வார இதழ் ஆகியவற்றின் சிறந்த விற்பனையாகும் புத்தகங்கள் பட்டியலில் முதலிடம் பிடித்தது.

சிறப்பாக விற்பனையாகும் புத்தகத்தின் மிக இளய வயது எழுத்தாளர் என்ற கின்னஸ் சாதனையாளர் அங்கிகாரம் சனவரி 5, 2011 ஆம் ஆண்டில் கிடைத்தது.

மேற்கோள்கள்
-----------

1. ↑  Paolini, Christopher (May 16, 2013). "Somewhere on Mars is a CD with my name on it. #smug #love\_living\_in\_the\_future". *Twitter*. 2013-05-18 அன்று பார்க்கப்பட்டது.
2. ↑  According to the State of California. California Birth Index, 1905–1995. Center for Health Statistics, California Department of Health Services, Sacramento, California. At familytreelegends.com.
3. ↑  "USA Today Best-Selling Books". *USA Today*. 2011. .
4. ↑  "New York Times Best-Sellers: Children's Books". *The New York Times*. October 12, 2008. .
5. ↑  "Publishers Weekly Best-Sellers". *Publishers Weekly*. November 28, 2011.
6. ↑  "Youngest author of a bestselling book series". Guinness Book of World Records. October 31, 2016 அன்று பார்க்கப்பட்டது.
**ஒயிட்பீல்ட்** (Whitefield) இந்தியாவின் கர்நாடக மாநிலத்தில் பெங்களூரின் சுற்றுப்புறப்பகுதியாகும். 1800களின் பிற்பகுதியில் பெங்களூரின் ஐரோவாசியர்கள் மற்றும் ஆங்கிலோ இந்தியர்களுக்கான குடியேற்றமாக நிறுவப்பட்ட இப்பகுதி, 1990களின் பிற்பகுதி வரை பெங்களூரு நகரின் கிழக்குப் பகுதியில் ஒரு சிறிய சிறிய குடியேற்றமாக இருந்தது. இது இப்போது பெருநகர பெங்களூரின் முக்கிய பகுதியாகும். 

19 ஆம் நூற்றாண்டில் மைசூர் மகாராஜா பத்தாம் சாமராச உடையாரிடமிருந்து 4,000 ஏக்கர் நிலத்தைப் பெற்ற ஐரோப்பிய மற்றும் ஆங்கிலோ இந்திய சங்கத்தின் நிறுவனர் *டி.எஸ். ஒயிட்* என்பாரது பெயரிடப்பட்டது.

வரலாறு
------

1882 ஆம் ஆண்டில், மைசூர் மாநிலத்தின் மகாராஜா மன்னர் பத்தாம் சாமராச உடையார் தனது எல்லைக்குள் அமைந்திருக்கும் ஒயிட்பீல்டில் விவசாயக் குடியேற்றங்களை நிறுவுவதற்காக 3,900 ஏக்கர் (16 கிமீ 2) நிலத்தை ஐரோவாசிய மற்றும் ஆங்கிலோ-இந்திய சங்கத்திற்கு வழங்கினார். இச்சங்கத்தினர் தங்களுக்கென சொந்தமாக அழைக்கக்கூடிய ஒரு குடியேற்றத்தை உருவாக்கியதன் ஒரு பகுதியாக அவை இருந்தன.இச் சங்கத்தின் அப்போதைய தலைவரான திரு. ஒயிட், இதில் ஒரு ஆர்வத்தை எடுத்துக் கொண்டார். மேலும், இதன் முன்னேற்றத்திற்கு உதவினார். இது ஆரம்பத்தில் ஒரு மேல்நோக்கி பணியாக இருந்தது.

1990 களின் பிற்பகுதி வரை, இது ஒரு சிறிய கிராமமாக இருந்தது. அதன் பின்னர் இது இந்திய தொழில்நுட்பத் துறையின் முக்கிய மையமாக மாறியுள்ளது. இங்குள்ள ஏற்றுமதி மேம்பாட்டு தொழில்துறை பூங்கா (ஈபிஐபி) நாட்டின் முதல் தகவல் தொழில்நுட்ப பூங்காக்களில் ஒன்றாகும் - சர்வதேச தொழில்நுட்ப பூங்கா, பெங்களூர் (ஐடிபிபி) போன்ற பல தகவல் தொழிநுட்ப நிறுவனங்களின் அலுவலகங்களைக் கொண்டுள்ளது. 

ஒயிபீல்ட் இப்போது அதிகாரப்பூர்வமாக பெங்களூர் நகரத்தின் ஒரு பகுதியாகும். இது பெரிய பெங்களூர் மாநகரப் பேரவையின் ஒரு பகுதியாகவும் உள்ளது.

ஒயிட்பீல்டின் ஒரு பரந்த பார்வை

புகைப்படங்கள்
-------------

* கேட்டர் பிள்ளர் வளாகம்கேட்டர் பிள்ளர் வளாகம்
* சங்கத்தின் வளாகம் சங்கத்தின் வளாகம்
* ஏவியேட்டர் வளாகம்ஏவியேட்டர் வளாகம்
* மெர்சிடிஸ்-பென்ஸ் நிறுவனத்தின் ஆராய்ச்சி மையம்மெர்சிடிஸ்-பென்ஸ் நிறுவனத்தின் ஆராய்ச்சி மையம்
* தென் விடுதி தென் விடுதி
* போரம் வணிக வளாகம்போரம் வணிக வளாகம்
* பீனிக்சு வணிக வளாகம் பீனிக்சு வணிக வளாகம்
* சத்ய சாயி மருத்துவமனைசத்ய சாயி மருத்துவமனை
* சர்வதேச தகவல் தொழி நுட்ப வளாகம் சர்வதேச தகவல் தொழி நுட்ப வளாகம்
* இனோர்பிட் வணிக வளாகம் இனோர்பிட் வணிக வளாகம்

குறிப்புகள்
-----------

1. ↑  "Whitefield Bangalore PinCode". citypincode.in. 2015-04-02 அன்று மூலம் பரணிடப்பட்டது. 2014-03-09 அன்று பார்க்கப்பட்டது.
2. ↑  "The Ultimate Guide to Whitefield: Why You Need to Invest in Bangalore’s IT Hub". *The Hindu Roof and Floor*. .
3. ↑  "Inorbit Whitefield | Best Mall in Bengaluru to Shop and Dine". *www.inorbit.in*. 2018-04-21 அன்று மூலம் பரணிடப்பட்டது. 2018-04-21 அன்று பார்க்கப்பட்டது.
கிறிஸ்து பல்கலைக்கழகம்
**கிறிஸ்து பல்கலைக்கழகம்** (*Christ University*) இந்தியாவில் கர்நாடக மாநிலத்தின் தலைநகரான பெங்களூருவில் அமைந்துள்ள தனியார் தன்னாட்சிப் பல்கலைக்கழகமாகும். இப் பல்கலைக்கழகம், 1969 ஆம் ஆண்டு, மேரி இம்மாகுலேட்டின்கார்மேலைட் பாதிரிகளால் நிறுவப்பட்டது. இது இந்தியாவில் உள்ள முதலாவது சிரியன் கத்தோலிக்க மத அமைப்பாகும். 2008 ஆம் ஆண்டில், இப்பல்கலைக்கழகத்திற்கு தன்னாட்சி அதிகாரம் வழங்கப்பட்டது. 2014 இந்தியா டுடே-நீல்சன் ஆய்வுகளின் படி, கிறித்து பல்கலைக்கழகம் இந்தியாவில் வணிக நிருவாகத்தில் முதலாவது நிலையிலும், கலையில் ஆறாவது நிலையிலும், அறிவியலில் 4வது நிலையிலும் உள்ளது.

சட்டம், வணிக நிர்வாகம், பொருளியல், அறிவியல், சமூகவியல் உள்ளிட்ட பாடங்களில் இளநிலை, முதுநிலைப் படிப்புகள் வழங்கப்படுகின்றன.

வளாகம்
------

இதன் வளாகம் 25 ஏக்கர் பரப்பளவை உடையது. 2009இல், மைசூரு நெடுஞ்சாலையில் உள்ள கெங்கேரியில் 75 ஏக்கர் பரப்பளவில் புதிய வளாகம் திறக்கப்பட்டது.

சான்றுகள்
---------

1. ↑  "CII speaker profile 2013" (PDF). *website*. 2012-10-04 அன்று மூலம் (PDF) பரணிடப்பட்டது. 24 மார்ச் 2014 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2015-09-07 அன்று மூலம் பரணிடப்பட்டது. 2015-06-13 அன்று பார்க்கப்பட்டது.
சிந்தல வெங்கடரமணர் கோயில்
சிந்தல வெங்கடரமணர் கோயில்
**சிந்தல வெங்கடரமணர் கோயில்** அல்லது **சிந்தலராயசுவாமி கோயில்** (**Chintalarayaswamy Temple** or **Sri Chintala Venkataramana Temple**) இந்தியாவின் ஆந்திரப் பிரதேச மாநிலத்தில் அனந்தப்பூர் மாவட்டத்தில் உள்ள தாடிபத்திரி எனும் நகரத்தில் திருமாலுக்கு அர்ப்பணிக்கப்பட்ட வைணக் கோயில் ஆகும்.   தாடிப்பத்திரி நகரத்தில் பாயும் பென்னா ஆற்றின் கரையில் இக்கோயில் உள்ளது.  இக்கோயில் கருங்கல் சிற்பங்களால் புகழ்பெற்றது. இந்தியத் தொல்லியல் ஆய்வகம் இக்கோயிலை ஆந்திராவின் தேசிய நினைவுச் சின்னங்களில் ஒன்றாக அறிவித்துள்ளது. இக்கோயிலின் கருட மண்டபம், கருங்கல் சக்கரங்கள் கொண்ட தேர் வடிவத்தில் கட்டப்பட்டுள்ளது.

பெயர்க் காரணம்
--------------

இங்கு கோயிலின் மூலவரான வெங்கடேஸ்வரர் புளிய மரத்தில் கீழ் கோயில் கொண்டுள்ளதால், சிந்தல வெங்கடேஸ்வர் எனப்பெயர் பெற்றார். தெலுங்கு மொழியில் *சிந்தா* என்பதற்கு புளியமரம் எனப்பொருளாகும்.

வரலாறு
------

இக்கோயில் 16-ஆம் நூற்றாண்டின் நடுவில் விஜயநகரப் பேரரசு காலத்தில் கட்டப்பட்டது.
 கிருஷ்ணதேவராயரின் அமைச்சர் இரண்டாம் பெம்மசானி திம்மைனயுடு என்பவர் இக்கோயிலை கட்டினார். இக்கோயில் திராவிடக் கட்டிடக்கலை நயத்தில் கட்டப்பட்டுள்ளது.

படக்காட்சிகள்
-------------

* விமானங்களுடன் கூடிய சிந்தலராய கோயில்விமானங்களுடன் கூடிய சிந்தலராய கோயில்
* தூணில் யாளியை ஓட்டும் மனிதச் சிற்பமதூணில் யாளியை ஓட்டும் மனிதச் சிற்பம
* சிற்பங்களுடன் தூண்சிற்பங்களுடன் தூண்
* நடன முத்திரை நடன முத்திரை
* 
* யானைச் சிற்பங்கள்யானைச் சிற்பங்கள்

மேற்கோள்கள்
-----------

1. 1 2   *Poverty Alleviation Through Self-Help Groups in Anantapur District of Andhra Pradesh*. Anchor Academic Publishing. 2017. .
2. 1 2   *Guide to Monuments of India*. Viking. 1989. .
3. 1 2   *Architecture and Art of Southern India: Vijayanagara and the Successor States 1350-1750*. Cambridge University Press. 1995. .
4. ↑  Sriramamurty, Y. (1973), "The Pemmasani Family" (PDF), *Studies in the History of the Telugu country during the Vijayanagara period 1336 to 1650 A D*, Karnatak University/Shodhganga, p. 272
5. ↑  Ramaswami, N.S (1975), *Temples of Tadpatri*, Govt. of Andhra Pradesh, p. 10-11

வெளி இணைப்புகள்
---------------

* சிந்தலவெங்கடரமணர் கோயில் - காணொளி
**கிறிஸ்தவ நாடு** அல்லது **கிறித்துவ அரசு** என்பது கிறிஸ்தவ மதத்தின் ஒரு வடிவத்தை தன் அதிகாரப்பூர்வ மதமாக அங்கீகரிக்கும் ஒரு நாடு ஆகும். பெரும்பாலும் இந்நாடு, ஒரு அரசு தேவாலயத்தைக் கொண்டிருக்கும். இந்த ஆலயம் அரசாங்கத்தை ஆதரிக்கும், அரசாங்கத்தால் ஆதரிக்கபட்டு இயங்கும் ஓர் அமைப்பாகும்.

கிறித்துவத்தை தங்கள் தேசிய மதமாக கொணடுள்ள நாடுகள் நீல நிறத்தில் இருப்பவை.
அர்மேனியா, அபிசீனியா, ஜார்ஜியா, ரோமானியப் பேரரசு மற்றும் பைசண்டைன் பேரரசு ஆகியவை முதன்முதலாக தங்களை கிறிஸ்தவ நாடுகளாக அறிவித்தன.

இன்று, பல நாடுகள் அதிகாரப்பூர்வமாக தங்களை கிறிஸ்தவ அரசுகளாக அடையாளப்படுத்துகின்றன அல்லது அரசு தேவாலயங்களைக் கொண்டுள்ளன. இந்த நாடுகளில் அர்ஜென்டீனா, அர்மேனியா, கோஸ்டாரிகா, எல் சால்வடார், டென்மார்க் (கிரீன்லாந்து உட்பட),இங்கிலாந்து, எத்தியோப்பியா, பரோயே தீவுகள், ஜார்ஜியா, கிரீசு, ஹங்கேரி, ஐஸ்லாந்து, லிச்சென்ஸ்டீன், மால்டா, மொனாக்கோ, நார்வே, சமோவா, செர்பியா, டோங்கா, துவாலு, வாடிகன் நகரம், மற்றும் ஜாம்பியா ஆகியவை அடங்கும்.

ஒரு கிறிஸ்தவ அரசானது, மதச்சார்பற்ற அரசுகள், இறைமறுப்பு அரசுகள், அல்லது யூத அரசுகள், அல்லது இசுலாமிய அரசுகள் போன்ற மற்ற அரசுகளுக்கு முரணாக உள்ளது.

மேற்கோள்கள்
-----------

1. ↑  "முதல் கிறித்தவ நாடு". *BBC*.